|  |  |
| --- | --- |
|  |  |
| Määrus | 02.09.2024 nr 29 |
| Ettevõtlus- ja infotehnoloogiaministri 14. novembri 2022. a määruse nr 91 „Taastekava tootmisettevõtja ärimudeli muutmise toetuse tingimused ja taotlemise kord“ muutmine |  |

Määrus kehtestatakse välissuhtlemisseaduse § 8 lõike 4 ja Vabariigi Valitsuse 29. novembri 2021. a määruse nr 108 „Taaste- ja vastupidavuskava elluviimise korraldus ja toetuse andmise üldtingimused” § 8 lõike 1 alusel.

Ettevõtlus- ja infotehnoloogiaministri 14. novembri 2022. a määruses nr 91 „Taastekava tootmisettevõtja ärimudeli muutmise toetuse tingimused ja taotlemise kord“ tehakse järgmised muudatused:

**1)** paragrahvi 7 lõike 2 punkt 2 sõnastatakse järgmiselt:

„2) arendustegevuse elluviimine ja ärimudeli muutmise rakendamine (edaspidi ka *II tegevussuund*).“;

**2)** paragrahvi 9 lõige 4 sõnastatakse järgmiselt:

„(4) Projekti abikõlblikkuse periood lõpeb taotluse rahuldamise otsuses märgitud kuupäeval, kuid mitte hiljem kui 31. mail 2026. a.“;

**3)** paragrahvi 9 lõike 6 esimeses lauses asendatakse tekstiosa „5 sätestatud tähtaegadeks“ tekstiosaga „4 sätestatud tähtajaks“;

**4)** paragrahvi 11 lõike 2 punktis 4 asendatakse sõna „esitamise“ sõnadega „ja taotleja nõuetele vastavuse hindamise“;

**5)** paragrahvi 12 lõike 3 punkt 2 sõnastatakse järgmiselt:

„2) paragrahvi 7 lõike 5 punktides 1–5 toodud tegevuse puhul kaheaastane tegevuskava, mis sisaldab arendustegevusi, nende prioriteetsust, kestust ja järjestatust;“;

**6)** paragrahvi 12 lõiget 3 täiendatakse punktiga 21 järgmises sõnastuses:

„21) paragrahvi 7 lõike 5 punktis 6 toodud tegevuse puhul teekaart, mis vastab lõikes 5 sätestatud nõuetele;“;

**7)** paragrahvis 25 asendatakse tekstiosa „detsembriks 2025“ tekstiosaga „maiks 2026“.

(allkirjastatud digitaalselt)

Yoko Alender

kliimaminister

majandus- ja tööstusministri ülesannetes

(allkirjastatud digitaalselt)

Sandra Särav
majanduse ja innovatsiooni asekantsler

kantsleri ülesannetes